
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL ILGALAIKIO PACIENTŲ, SERGANČIŲ LĖTINĖMIS LIGOMIS, SVEIKATOS BŪKLĖS STEBĖJIMO TVARKOS APRAŠO PATVIRTINIMO

2014 m. vasario 28 d. Nr. V-288
Vilnius


Vadovaudamasis Lietuvos Respublikos sveikatos sistemos įstatymo 2 straipsnio 41 punktu ir 49 straipsnio 4 dalies 2 punktu: 
Preambulės pakeitimai:
Nr. V-339,
2024-03-18,
paskelbta TAR 2024-03-18, i. k. 2024-04893            

. T v i r t i n u Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašą (pridedama).
. N u s t a t a u, kad šis įsakymas įsigalioja 2014 m. lapkričio 1d.
. P a v e d u įsakymo vykdymą kontroliuoti viceministrui pagal veiklos sritį.



Sveikatos apsaugos ministras	Vytenis Povilas Andriukaitis

PATVIRTINTA
Lietuvos Respublikos sveikatos apsaugos ministro 
2014 m. vasario 28 d. įsakymu Nr. V-288
(Lietuvos Respublikos sveikatos apsaugos ministro 
2024 m. kovo 18 d. įsakymo Nr. V-339
redakcija)




 SKYRIUS


. Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašas (toliau – Aprašas) nustato ilgalaikio pacientų sveikatos būklės stebėjimo po baigto aktyviojo diagnozuotos lėtinės ligos gydymo tvarką. Ligų sąrašai ir duomenų formos pateikti Aprašo prieduose:
. Aprašo 1 priede „Ilgalaikio suaugusiųjų, sergančių lėtinėmis nervų sistemos ligomis, sveikatos būklės stebėjimo sąlygos ir ligų sąrašas“;
. Aprašo 2 priede „Ilgalaikio vaikų, sergančių lėtinėmis nervų sistemos ligomis, sveikatos būklės stebėjimo sąlygos ir ligų sąrašas“;
. Aprašo 3 priede „Ilgalaikio suaugusiųjų, sergančių lėtinėmis endokrininėmis, mitybos ir medžiagų apykaitos ligomis, sveikatos būklės stebėjimo sąlygos ir ligų sąrašas“;
. Aprašo 4 priede „Ilgalaikio vaikų, sergančių lėtinėmis endokrininėmis, mitybos ir medžiagų apykaitos ligomis, sveikatos būklės stebėjimo sąlygos ir ligų sąrašas“;
. Aprašo 5 priede „Ilgalaikio suaugusiųjų, sergančių tuberkulioze, sveikatos būklės stebėjimo sąlygos ir ligų sąrašas“;
. Aprašo 6 priede „Ilgalaikio vaikų, sergančių tuberkulioze, sveikatos būklės stebėjimo sąlygos ir ligų sąrašas“;
. Aprašo 7 priede „Ilgalaikio suaugusiųjų, kuriems diagnozuoti navikai, sveikatos būklės stebėjimo sąlygos ir ligų sąrašas“;
. Aprašo 8 priede „Ilgalaikio suaugusiųjų, sergančių lėtinėmis kraujotakos sistemos ligomis, sveikatos būklės stebėjimo sąlygos ir ligų sąrašas“;
. Aprašo 9 priede „Ilgalaikio vaikų, sergančių lėtinėmis kraujotakos sistemos ligomis, sveikatos būklės stebėjimo sąlygos ir ligų sąrašas“;
. Aprašo 10 priede „Ilgalaikio suaugusiųjų, sergančių lėtinėmis kvėpavimo sistemos ligomis, sveikatos būklės stebėjimo sąlygos ir ligų sąrašas“;
. Aprašo 11 priede „Ilgalaikio vaikų, sergančių lėtinėmis kvėpavimo sistemos ligomis, sveikatos būklės stebėjimo sąlygos ir ligų sąrašas“;
. Aprašo 12 priede „Ilgalaikio suaugusiųjų, sergančių lėtinėmis kvėpavimo sistemos, odos ir paodžio ligomis ir tam tikrais sutrikimais, susijusiais su alerginiais ir imuniniais mechanizmais, sveikatos būklės stebėjimo sąlygos ir ligų sąrašas“;
. Aprašo 13 priede „Ilgalaikio vaikų, sergančių lėtinėmis kvėpavimo sistemos, odos ir paodžio ligomis ir tam tikrais sutrikimais, susijusiais su alerginiais ir imuniniais mechanizmais, sveikatos būklės stebėjimo sąlygos ir ligų sąrašas“;
. Aprašo 14 priede „Ilgalaikio suaugusiųjų, sergančių lėtinėmis akies ir jos priedinių organų ligomis, sveikatos būklės stebėjimo sąlygos ir ligų sąrašas“;
. Aprašo 15 priede „Ilgalaikio pacientų, sergančių profesinėmis ligomis, sveikatos būklės stebėjimo sąlygos ir ligų sąrašas“;
. Aprašo 16 priede „Ilgalaikio vaikų, sergančių piktybiniais navikais, kraujo ir kraujodaros organų ligomis, sveikatos būklės stebėjimo sąlygos ir ligų sąrašas“;
. Aprašo 17 priede „Ilgalaikio vaikų, sergančių lėtinėmis akies ir jos priedinių organų ligomis, sveikatos būklės stebėjimo sąlygos ir ligų sąrašas“;
. Aprašo 18 priede „Ilgalaikio vaikų, sergančių lėtinėmis lyties ir šlapimo sistemos ligomis, sveikatos būklės stebėjimo sąlygos ir ligų sąrašas“;
. Aprašo 19 priede „Paciento, patyrusio vainikinių arterijų sindromą, ilgalaikės stebėsenos duomenų forma“;
. Aprašo 20 priede „Ilgalaikio sutrikusios raidos vaikų sveikatos būklės stebėjimo sąlygos ir ligų sąrašas“;
. Aprašo 21 priede „Ilgalaikio moterų, sergančių lėtinėmis reprodukcinės sistemos ligomis, įskaitant nėštumo laikotarpį, sveikatos būklės stebėjimo sąlygos ir ligų sąrašas“;
. Aprašo 22 priede „Ilgalaikio suaugusiųjų, sergančių lėtinėmis jungiamojo audinio ir raumenų bei skeleto ligomis, sveikatos būklės stebėjimo sąlygos ir ligų sąrašas“;
. Aprašo 23 priede „Ilgalaikio suaugusiųjų, sergančių lėtinėmis lyties ir šlapimo sistemos ligomis, sveikatos būklės stebėjimo sąlygos ir ligų sąrašas“;
. Aprašo 24 priede „Ilgalaikio suaugusiųjų, sergančių lėtinėmis virškinimo sistemos ligomis, sveikatos būklės stebėjimo sąlygos ir ligų sąrašas“;
. Aprašo 25 priede „Ilgalaikio vaikų ir suaugusiųjų, sergančių retomis ligomis, sveikatos būklės stebėjimo sąlygos ir ligų sąrašas“;
. Aprašo 26 priede „Ilgalaikio suaugusiųjų, sergančių lėtinėmis kraujo ir kraujodaros organų ligomis, sveikatos būklės stebėjimo sąlygos ir ligų sąrašas“;
. Aprašo 28 priede „Ilgalaikio suaugusiųjų, sergančių lėtinėmis infekcinėmis ligomis, sveikatos būklės stebėjimo sąlygos ir ligų sąrašas“. 
Papildyta papunkčiu:
Nr. V-777,
2024-07-30,
paskelbta TAR 2024-07-30, i. k. 2024-13930        

. Apraše vartojamos sąvokos ir jų apibrėžtys:
. Aktyvusis lėtinės ligos gydymas – pacientui diagnozuotos lėtinės ligos, nurodytos Aprašo prieduose, gydymas, įskaitant gydymą jos paūmėjimo laikotarpiu, kai pacientui teikiamos stacionarinės aktyviojo gydymo asmens sveikatos priežiūros paslaugos arba specializuotos ambulatorinės asmens sveikatos priežiūros paslaugos, kol visiškai išnyksta arba susilpnėja ligos simptomai ir jų nebereikia aktyviai gydyti.
. Šeimos medicinos paslaugas teikiantis gydytojas (toliau – šeimos gydytojas) – asmuo, Lietuvos Respublikos medicinos praktikos įstatymo nustatyta tvarka įgijęs šeimos gydytojo profesinę kvalifikaciją ir turintis galiojančią medicinos praktikos licenciją verstis medicinos praktika pagal šeimos gydytojo profesinę kvalifikaciją, arba kitas gydytojas, pagal Lietuvos medicinos normoje MN 14:2019 „Šeimos gydytojas“, patvirtintoje Lietuvos Respublikos sveikatos apsaugos ministro 2005 m. gruodžio 22 d. įsakymu Nr. V-1013 „Dėl Lietuvos medicinos normos MN 14:2019 „Šeimos gydytojas“ patvirtinimo“, nustatytą kompetenciją teikiantis pirminės ambulatorinės asmens sveikatos priežiūros paslaugas.
. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos medicinos praktikos įstatyme, Lietuvos Respublikos sveikatos sistemos įstatyme, Lietuvos Respublikos sveikatos priežiūros įstaigų įstatyme, Lietuvos Respublikos sveikatos apsaugos ministro 2020 m. lapkričio 10 d. įsakyme Nr. V-2569 „Dėl Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo patvirtinimo“ ir kituose asmens sveikatos priežiūros paslaugų teikimą reguliuojančiuose teisės aktuose.

 SKYRIUS


. Ilgalaikį paciento sveikatos būklės stebėjimą gali vykdyti asmens sveikatos priežiūros įstaiga, turinti asmens sveikatos priežiūros veiklos licenciją, suteikiančią teisę teikti atitinkamą specializuotą ambulatorinę asmens sveikatos priežiūros paslaugą pagal Aprašo 1–26 ir 28 prieduose nurodytą ilgalaikį paciento sveikatos būklės stebėjimą vykdančio gydytojo specialisto profesinę kvalifikaciją. 
Punkto pakeitimai:
Nr. V-777,
2024-07-30,
paskelbta TAR 2024-07-30, i. k. 2024-13930            

. Asmens sveikatos priežiūros paslaugas, kai vykdomas ilgalaikis paciento sveikatos būklės stebėjimas, teikia Aprašo 1–26 ir 28 prieduose nurodyti atitinkamos profesinės kvalifikacijos gydytojai kartu su bendrosios praktikos slaugytoju. 
Punkto pakeitimai:
Nr. V-777,
2024-07-30,
paskelbta TAR 2024-07-30, i. k. 2024-13930            

 SKYRIUS


. Ilgalaikio sveikatos būklės stebėjimo poreikį pacientui, kuriam baigtas aktyvusis lėtinės ligos gydymas, nustato gydytojas specialistas, įvertinęs, kad pacientui nustatyta diagnozė ir kitos sąlygos atitinka Aprašo 1–26 ir 28 prieduose nurodytus kriterijus. 
Punkto pakeitimai:
Nr. V-777,
2024-07-30,
paskelbta TAR 2024-07-30, i. k. 2024-13930            

. Gydytojas specialistas:
. priima sprendimą, kad pacientui nustatytas ilgalaikio sveikatos būklės stebėjimo poreikis; 
. sudaro einamųjų metų paciento ilgalaikio sveikatos būklės stebėjimo veiksmų (gydytojo specialisto konsultacijų periodiškumo, diagnostinių tyrimų ir (ar) procedūrų, ir (ar) gydymo, ir (ar) kitų veiksmų) planą (toliau – Planas);
. nustato gydytojo specialisto konsultacijos datą, iki jos atliktinus diagnostinius tyrimus ir (ar) procedūras ir, jeigu aktualu, jų galiojimo terminą, t. y. prieš kiek laiko iki konsultacijos turi būti atlikti tyrimai;
. Aprašo 6.1–6.3 papunkčiuose nurodytą informaciją įrašo elektroniniame medicinos dokumente E025 „Ambulatorinio apsilankymo aprašymas“ (toliau – forma E025) arba E003 „Stacionaro epikrizė“, nurodytuose Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ (toliau – įsakymas Nr. V-657), priede. Šiame papunktyje nurodyti dokumentai pasirašomi elektroniniu būdu ir pateikiami į Elektroninės sveikatos paslaugų ir bendradarbiavimo infrastruktūros informacinę sistemą (toliau – ESPBI IS); 
. pasiūlo pacientui ilgalaikį sveikatos būklės stebėjimą vykdyti prie gyvenamosios vietos artimiausioje asmens sveikatos priežiūros įstaigoje, o jeigu reikalingos specializuotos ambulatorinės asmens sveikatos priežiūros paslaugos joje neteikiamos arba pacientas nesutinka, pacientas informuojamas apie ne mažiau kaip dvi kitas asmens sveikatos priežiūros įstaigas, kuriose teikiamos pacientui reikalingos specializuotos ambulatorinės asmens sveikatos priežiūros paslaugos. Ilgalaikis sveikatos būklės stebėjimas dėl Aprašo 7 priede nurodytų ligų rekomenduojamas vykdyti specializuotą onkologinę pagalbą teikiančiose asmens sveikatos priežiūros įstaigose, nurodytose  Onkologinėmis ligomis sergančių pacientų srautų valdymo ir paslaugų organizavimo reikalavimų apraše, patvirtintame Lietuvos Respublikos sveikatos apsaugos ministro 2017 m. vasario 17 d. įsakymu Nr. V-156 „Dėl Onkologinėmis ligomis sergančių pacientų srautų valdymo ir paslaugų organizavimo reikalavimų aprašo patvirtinimo“. Ilgalaikis stebėjimas dėl Aprašo 25 priede nurodytų ligų vykdomas tik VšĮ Vilniaus universiteto ligoninėje Santaros klinikose ir Lietuvos sveikatos mokslų universiteto ligoninėje Kauno klinikose;
. jeigu pacientas pasirenka ilgalaikį sveikatos būklės stebėjimą vykdyti kitoje asmens sveikatos priežiūros įstaigoje, nei ta, kurioje buvo vykdomas aktyvusis lėtinės ligos gydymas ir kurios gydytojas specialistas nustatė pacientui ilgalaikio sveikatos būklės stebėjimo poreikį, užpildo ir į ESPBI IS pateikia elektroniniu būdu pasirašytą elektroninį medicinos dokumentą E027 „Siuntimas konsultacijai, tyrimams, gydymui“ (toliau – forma E027), nurodytą įsakymo Nr. V-657 priede.
. Pacientas pasirenka asmens sveikatos priežiūros įstaigą, kurioje bus vykdomas ilgalaikis jo sveikatos būklės stebėjimas (toliau – paslaugą teikianti ASPĮ):
. jeigu pacientas pasirenka ilgalaikį sveikatos būklės stebėjimą vykdyti toje pačioje asmens sveikatos priežiūros įstaigoje, kurioje dirbantis gydytojas specialistas nustatė ilgalaikio sveikatos būklės stebėjimo poreikį, įstaigos vadovo nustatyta tvarka pacientas iš karto registruojamas į gydytojo specialisto paskirtą konsultaciją;
. jeigu pacientas pasirenka ilgalaikį sveikatos būklės stebėjimą vykdyti kitoje asmens sveikatos priežiūros įstaigoje, pacientas registruojasi į gydytojo specialisto paskirtą konsultaciją pasirinktoje paslaugą teikiančioje ASPĮ.
. Gydytojui specialistui nustačius pacientui ilgalaikio paciento sveikatos būklės stebėjimo poreikį, PAASP paslaugas teikiantis gydytojas iki paskirtos gydytojo specialisto konsultacijos datos: 
Punkto pakeitimai:
Nr. V-1203,
2025-12-29,
paskelbta TAR 2025-12-29, i. k. 2025-22761            
. pagal šeimos gydytojo medicinos normoje nustatytą kompetenciją ar kitos profesinės kvalifikacijos PAASP paslaugas teikiančio gydytojo specialisto kompetenciją pacientui atlieka vadovaujantis Aprašo 6.3 papunkčiu paskirtus diagnostinius tyrimus ir (ar) procedūras ir (ar) organizuoja jų atlikimą, o prieš pirmąją gydytojo specialisto konsultaciją – ir atitinkamame Aprašo priede nurodytus (jeigu nurodyti) diagnostinius tyrimus.
Šeimos gydytojas ar kitos profesinės kvalifikacijos PAASP paslaugas teikiantis gydytojas specialistas prireikus savo sprendimu gali pacientui atlikti ir kitus diagnostinius tyrimus ir (ar) procedūras pagal Šeimos gydytojo medicinos normoje nustatytą kompetenciją ir (ar) siųsti pacientą atlikti tyrimų ir (ar) procedūrų, nenurodytų Šeimos gydytojo medicinos normoje, atsižvelgdamas į pacientui nustatytą ligos diagnozę, dėl kurios bus vykdomas ilgalaikis paciento sveikatos būklės stebėjimas; 
Papunkčio pakeitimai:
Nr. V-1203,
2025-12-29,
paskelbta TAR 2025-12-29, i. k. 2025-22761            

. elektroniniu būdu pasirašo ir į ESPBI IS pateikia formą E025, kurioje nurodo:
. asmens sveikatos priežiūros paslaugų teikimo priežastis „Ilgalaikis stebėjimas“;
. ligos, dėl kurios pacientui nustatytas ilgalaikio sveikatos būklės stebėjimo poreikis, kodas pagal Tarptautinės statistinės ligų ir sveikatos sutrikimų klasifikacijos dešimtąjį pataisytą ir papildytą leidimą „Sisteminis ligų sąrašas“ (Australijos modifikacija, TLK-10-AM), įdiegtą Lietuvos Respublikos sveikatos apsaugos ministro 2011 m. vasario 23 d. įsakymu Nr. V-164 „Dėl Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) įdiegimo“ (toliau – TLK-10-AM);
. gydytojo specialisto, kuris vykdys ilgalaikį sveikatos būklės stebėjimą, profesinė kvalifikacija ir paskirtas gydytojo specialisto konsultacijos laikas;
. Aprašo 8.1 papunktyje nurodytų atliktų diagnostinių tyrimų ir (ar) procedūrų rezultatai.
. Gydytojas specialistas, į kurį pacientas kreipėsi dėl ilgalaikio sveikatos būklės stebėjimo, konsultacijos metu:
. įvertina paciento sveikatos būklę;
. įvertina Aprašo 8.1 papunktyje (Aprašo 10 punkte nurodytu atveju – 9.8 papunktyje) nurodytų atliktų diagnostinių tyrimų ir (ar) procedūrų rezultatus, aptaria juos su pacientu;
. prireikus paskiria kitus pacientui reikalingus diagnostinius tyrimus ir (ar) procedūras pagal savo kompetenciją, nurodytą medicinos normoje, ir organizuoja jų atlikimą paslaugą teikiančioje ASPĮ;
. prireikus paskiria (pratęsia) gydymą ir (ar) išrašo reikiamus vaistinius preparatus ir (ar) medicinos pagalbos priemones;
. prireikus išduoda siuntimą į kito gydytojo specialisto konsultaciją, į ESPBI IS pateikdamas elektroniniu būdu pasirašytą formą E027;
. konsultuoja pacientą;
. paskiria pacientui kitą gydytojo specialisto konsultacijos datą ir rezervuoja konsultacijos laiką paslaugą teikiančioje ASPĮ jos vadovo nustatyta tvarka. Vietoj kitos gydytojo specialisto konsultacijos pacientui gydytojas specialistas gali paskirti nuotolinę gydytojo konsultaciją gydytojui ir rezervuoti nuotolinės konsultacijos laiką paslaugą teikiančios ASPĮ nustatyta tvarka. Ne mažiau kaip pusė gydytojo specialisto per kalendorinius metus pacientui teikiamų paslaugų turi būti suteiktos pacientui tiesioginio kontakto būdu;
. pateikia išvadas ir rekomendacijas, pateikdamas į ESPBI IS ir elektroniniu būdu pasirašydamas formą E025 ir elektroninį medicinos dokumentą E027-a „Atsakymas į siuntimą konsultacijai, tyrimams, gydymui“, nurodytą įsakymo Nr. V-657 priede.
Rekomendacijose šeimos gydytojui (jo komandos nariui) pagal poreikį nurodoma pacientui reikalinga Šeimos gydytojo medicinos normoje nustatytos kompetencijos apimtį atitinkanti sveikatos priežiūra, kitos konsultacijos vykdant ilgalaikį paciento sveikatos būklės stebėjimą data ir diagnostinių tyrimų ir (ar) procedūrų, kuriuos būtina atlikti (arba organizuoti jų atlikimą) iki kitos konsultacijos, sąrašas.
Jeigu šeimos gydytojui (jo komandos nariui) buvo pateiktos rekomendacijos, informacija apie rekomendacijų įvykdymą (arba neįvykdymą, nurodant priežastis) pateikiama į ESPBI IS elektroniniu būdu pasirašant formą E025 iki pacientui paskirtos kitos gydytojo specialisto konsultacijos datos;
. pateikia rekomendacijas pacientui ir, jeigu paskiria, informuoja apie iki kitos konsultacijos atliktinus diagnostinius tyrimus ir (ar) procedūras, paskirtą gydymą; 
. atlieka kitus reikiamus veiksmus.
. Paskyrus kitą ilgalaikiam paciento sveikatos būklės stebėjimui reikalingą gydytojo specialisto konsultaciją:
. pacientas atvyksta pas gydytoją specialistą be šeimos gydytojo siuntimo;
. gydytojas specialistas įvertina Aprašo 9.8 papunktyje nurodytų rekomendacijų įvykdymo rezultatus (arba neįvykdymo priežastis), šeimos gydytojo pateiktus į ESPBI IS, ir atlieka Aprašo 9 punkte nurodytus veiksmus.
. Ilgalaikio paciento sveikatos būklės stebėjimo organizavimo schema pateikta Aprašo 27 priede „Ilgalaikio pacientų, sergančių lėtinėmis ligomis, sveikatos būklės stebėjimo organizavimo schema“.
. Ilgalaikis paciento sveikatos būklės stebėjimas dėl atitinkamos ligos vykdomas atsižvelgiant į Aprašo prieduose nurodytą trukmę arba trumpiau paslaugas teikiančios ASPĮ gydytojo specialisto sprendimu. Dėl paciento konsultacijų poreikio, skaičiaus ir periodiškumo einamaisiais metais sprendžia paslaugas teikiančios ASPĮ gydytojas specialistas.
. Gydytojas specialistas, konsultacijos metu nustatęs lėtinės ligos, dėl kurios pacientui vykdomas ilgalaikis sveikatos būklės stebėjimas, paūmėjimą, ilgalaikį paciento stebėjimą nutraukia ir organizuoja pacientui aktyvųjį lėtinės ligos gydymą. 
. Ilgalaikis pacientų sveikatos būklės stebėjimas paslaugas teikiančioje ASPĮ organizuojamas jos vadovo nustatyta tvarka.

 SKYRIUS


.  Gydytojų specialistų konsultacijos, suteiktos vykdant ilgalaikį pacientų sveikatos būklės stebėjimą, apmokamos Lietuvos Respublikos sveikatos apsaugos ministro 1998 m. birželio 18 d. įsakyme Nr. 329 „Dėl Gydytojų specialistų teikiamų ambulatorinių asmens sveikatos priežiūros paslaugų ir stacionarinių asmens sveikatos priežiūros paslaugų organizavimo tvarkos aprašo patvirtinimo“ nustatyta tvarka. 
. Paciento konsultacijos informacija pateikiama formoje Nr. 025/a-LK „Asmens ambulatorinio gydymo statistinė kortelė“, patvirtintoje Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl medicininės apskaitos dokumentų formų tvirtinimo“.

 SKYRIUS


. Pacientas turi teisę pakeisti paslaugą teikiančią ASPĮ. Tokiu atveju ilgalaikis paciento sveikatos būklės stebėjimas vykdomas kitoje paciento pasirinktoje paslaugą teikiančioje ASPĮ Aprašo 7 punkte nustatyta tvarka.
. Pacientas turi teisę netęsti pradėto ilgalaikio sveikatos būklės stebėjimo arba jo atsisakyti. Jeigu pacientas nusprendžia netęsti pradėto ilgalaikio sveikatos būklės stebėjimo ir paslaugą teikiančioje ASPĮ jau yra rezervuota kitos gydytojo specialisto konsultacijos data ir laikas, pacientas privalo atšaukti vizitą.
. Visi paciento asmens duomenys ir medicinos dokumentai, susiję su Apraše nurodytų paslaugų teikimu, tvarkomi Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos apraše, patvirtintame įsakymu Nr.  V-657, nustatyta tvarka. 
______________

Pakeitimai:

1.

                    Lietuvos Respublikos sveikatos apsaugos ministerija, Įsakymas
                
Nr. V-578,
2015-05-04,
paskelbta TAR 2015-05-14, i. k. 2015-07333                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl ilgalaikio pacientų, sergančių lėtinėmis ligomis, sveikatos būklės stebėjimo aprašo patvirtinimo“ pakeitimo

2.

                    Lietuvos Respublikos sveikatos apsaugos ministerija, Įsakymas
                
Nr. V-653,
2016-05-19,
paskelbta TAR 2016-05-20, i. k. 2016-13717                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 ,,Dėl ilgalaikio pacientų, sergančių lėtinėmis ligomis, sveikatos būklės stebėjimo aprašo patvirtinimo“ pakeitimo

3.

                    Lietuvos Respublikos sveikatos apsaugos ministerija, Įsakymas
                
Nr. V-660,
2018-06-06,
paskelbta TAR 2018-06-08, i. k. 2018-09577                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo aprašo patvirtinimo“ pakeitimo

4.

                    Lietuvos Respublikos sveikatos apsaugos ministerija, Įsakymas
                
Nr. V-1475,
2019-12-18,
paskelbta TAR 2019-12-18, i. k. 2019-20487                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

5.

                    Lietuvos Respublikos sveikatos apsaugos ministerija, Įsakymas
                
Nr. V-1709,
2021-07-22,
paskelbta TAR 2021-07-23, i. k. 2021-16362                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

6.

                    Lietuvos Respublikos sveikatos apsaugos ministerija, Įsakymas
                
Nr. V-3017,
2021-12-31,
paskelbta TAR 2021-12-31, i. k. 2021-27933                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

7.

                    Lietuvos Respublikos sveikatos apsaugos ministerija, Įsakymas
                
Nr. V-1539,
2022-10-10,
paskelbta TAR 2022-10-10, i. k. 2022-20628                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

8.

                    Lietuvos Respublikos sveikatos apsaugos ministerija, Įsakymas
                
Nr. V-1143,
2023-11-03,
paskelbta TAR 2023-11-03, i. k. 2023-21526                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

9.

                    Lietuvos Respublikos sveikatos apsaugos ministerija, Įsakymas
                
Nr. V-339,
2024-03-18,
paskelbta TAR 2024-03-18, i. k. 2024-04893                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

10.

                    Lietuvos Respublikos sveikatos apsaugos ministerija, Įsakymas
                
Nr. V-777,
2024-07-30,
paskelbta TAR 2024-07-30, i. k. 2024-13930                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

11.

                    Lietuvos Respublikos sveikatos apsaugos ministerija, Įsakymas
                
Nr. V-790,
2024-08-01,
paskelbta TAR 2024-08-01, i. k. 2024-14029                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 ,,Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

12.

                    Lietuvos Respublikos sveikatos apsaugos ministerija, Įsakymas
                
Nr. V-788,
2025-09-03,
paskelbta TAR 2025-09-03, i. k. 2025-14939                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

13.

                    Lietuvos Respublikos sveikatos apsaugos ministerija, Įsakymas
                
Nr. V-1203,
2025-12-29,
paskelbta TAR 2025-12-29, i. k. 2025-22761                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 „Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo

14.

                    Lietuvos Respublikos sveikatos apsaugos ministerija, Įsakymas
                
Nr. V-126,
2026-02-10,
paskelbta TAR 2026-02-10, i. k. 2026-02067                
Dėl Lietuvos Respublikos sveikatos apsaugos ministro 2014 m. vasario 28 d. įsakymo Nr. V-288 "Dėl Ilgalaikio pacientų, sergančių lėtinėmis ligomis, sveikatos būklės stebėjimo tvarkos aprašo patvirtinimo“ pakeitimo


oleObject12.bin
[image: image1.png]






image5.emf
 


